CELEX: 62013CN0593
Language: sl
Date: 2013-11-20 00:00:00
Title: Zadeva C-593/13: Predlog za sprejetje predhodne odločbe, ki ga je vložilo Consiglio di Stato (Italija) 20. novembra 2013 – Presidenza del Consiglio dei Ministri in drugi proti Rina Services SpA in drugim

1.3.2014   
            
            
               SL
            
            
               Uradni list Evropske unije
            
            
               C 61/2
            
         Predlog za sprejetje predhodne odločbe, ki ga je vložilo Consiglio di Stato (Italija) 20. novembra 2013 – Presidenza del Consiglio dei Ministri in drugi proti Rina Services SpA in drugim
   (Zadeva C-593/13)
   2014/C 61/02
   Jezik postopka: italijanščina
   
      Predložitveno sodišče
   
   Consiglio di Stato
   
      Stranke v postopku v glavni stvari
   
   
      Tožeče stranke: Presidenza del Consiglio dei Ministri in dugi
   
      Tožene stranke: Rina Services SpA in drugi
   
      Vprašanji za predhodno odločanje
   
   
               1.
            
            
               Ali načela Pogodbe o svobodi ustanavljanja (člen 49 PDEU) in o svobodi opravljanja storitev (člen 56 PDEU) ter načela iz Direktive 2006/123/ES (1) nasprotujejo sprejetju in uporabi nacionalne zakonodaje, ki za SOA, ustanovljene v obliki delniških družb, določa, da „morajo imeti statutarni sedež na ozemlju“?
            
         
               2.
            
            
               Ali je treba odstopanje iz člena 51 PDEU razlagati v smislu, da obsega dejavnost, kakršna je certificiranje, ki jo izvajajo organizacije zasebnega prava, ki po eni strani morajo biti ustanovljene v obliki delniških družb in poslujejo na konkurenčnem trgu, po drugi strani pa sodelujejo pri izvajanju javne oblasti, zato se zanje zahteva izdaja dovoljenja in so pod nadzorom nadzornega organa?
            
         
      (1)  Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu, UL L 376, str. 36.